Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LUGAL ZU KA GA NI NU MU |MU&MU| A NI NU...
 LUGAL MU...TU DA NI NAM EN NA DU...
 EN AB@g KI GA MUŠ SAG KAL KI EN GI RA TI LA...|KA×EŠ₂| 
 DARA₃ MAŠ KUR |EZEN×BAD| DA A₂ NUN IG 
 |NUN.LAGAR×SAL| ZAG MAŠ KUR NAGA KU₃ GA |HI×BAD| <unk> MUŠ₃@g MUŠ₃@g 
 AB₂ ZI...KUR ŠA₃ GI TU DA 
 EN ME IR GAN₂@t...UD KID MU E IGI IN GI₄ NAM 
 URU KI NA KASKAL SAG HU DIM₂ GIŠ BI DA NA NA RA AB RI E 
 HU DIM₂ |U₂.KI.SUM.GA| UŠ SA BI A NAM NE TUM HU LUH E 
 |KI.LAM| BI IG LA DIM₂ NA AN SI GI₄ EN 
 URU KI GUL GUL LA DIM₂ IŠ NA...
 |LAM×(KUR.RU)| KI A₂ DAM AN EN KI KID NAM BA AN TAR 
 KI NE IN GUL LA DIM₂ KI NAM GA NE TUM GUL EN 
 EGIR BI AN MUŠ₃ BA IGI IN ZI 
 KA IM MI RA AŠ |KA×ŠID| IM MI IN GI₄ 
 IŠ NE IN SU A DIM₂ IŠ NAM GA NE TUM SU SU 
 KU₃ ZI |IGI.DIB| TU DA BA SU <unk> ŠIR |IGI.DIB| BA NI IN AK 
 KU₃ ME A IŠ BA ZAG BA NI IN UŠ 
 KU₃ SAG <unk> EŠ₂ |IGI.DIB| MU KALAM@g DIM₂ DIM₂ 
 ANŠE KUR KUR RA KID BAR UM MI LAL...
 GA₂ E EŠ₂ |A.AN| AN EN KID TUR DA KUR KUR RA KID 
 EN AN NU DIM₂ |HU.HI| E ŠA₃ KU₃ GI BA AN |IGI.RU|...
 KUR ME EL LA EŠ₂ HA MA KAK...
 GIŠ TUG₂ DIM₂ HI LI HA MA AB...
 AN UD |E₂.NUN| TA |UD.DU| A DIM₂ SI MUŠ₃ HA MA DAR...
 ZAG DUH ZAG DUH BI URI₃ HA MA |3×AN|...
 |E₂.NUN| |E₂.NUN| BA EZEN KU₃ NAM RU TUK A...
...AN NU DIM₂ |HU.HI| KID GA₂ RA KA MU...
...AB BI NA BI |IGI.DIB| MU...
...DA...
...
 <SURFACE> 
...
 KA BI AB E₂ AN...
 MI KISAL GIŠ MES NE@s DIM₂ GURUN...
 LUGAL MU EN KUL AB@g KI RA ŠU GA MU NA...
 |HI×AŠ₂| DIM₂ HU MU KALAM@g NA AB E A...
 KIN GI₄ A LUGAL ZU UR₂ EN KUL AB@g KI...
 |IGI.DIB| NA A KA |IGI.DIB| NE NE |MU&MU| 
 GA₂ E ME EN EN ŠU EL DU MA |IGI.RI| 
 GIŠ LUGAL MAH AN NA |SAL.TUG₂| AN KI KID 
 IN |SAL.KU| ME ŠAR₂ RA KU₃ AN MUŠ₃ KID 
 |LAM×(KUR.RU)| KI KUR ME EL LA EŠ₂ HU MU KALAM@g DU ME EN 
 KUR RA GIŠ IG GAL DIM₂ IGI ZU NE IN TAB ME EN 
 |LAM×(KUR.RU)| KI E AB@g KI EŠ₂ GU₂ A DIM₂ NI GA₂ GA₂ 
 |LAM×(KUR.RU)| KI AB@g KI EŠ₂ GU₂ GA₂ GA₂ NU IG 
 E NE RA KA MU NA AB 
 |HI×AŠ₂| DIM₂ HU MU KALAM@g NA AB E A KA 
 KIN GI₄ A EN |LAM×(KUR.RU)| KI KID MU NA NI IB GI₄ GI₄ 
 |SAL.TUG₂| GAL AN MUŠ₃ ME |HI.GIR₃| A <unk> A 
 |HI×AŠ₂| SAG KUR |MUŠ₃.ZA| KA DUR₂ GAR RA 
 BARA₂ KUR |MUŠ₃.ZA| KA ŠE IR KA AN KA GA 
 EN LUGAL MU |LAGAB×(GUD&GUD)| ŠUBUR RA NA EŠ₂ 
 |SAL.TUG₂| E₂ AN NA KA MU NA NI IN KU₄ RI 
 EN |LAM×(KUR.RU)| KI GU₂ KI NE IN GAR...KUL AB@g KI EŠ₂ 
 |HI×AŠ₂| DIM₂ HU MU KALAM@g NA AB E A KA 
 EN AB@g KI GA MUŠ SAG KAL KI EN GI RA TI SAG ZI₃ DIM₂ |KA×EŠ₂| |KA×EŠ₂| 
 DARA₃ MAŠ KUR |EZEN×BAD| DA A₂ NUN IG 
 |NUN.LAGAR×SAL| ZAG MAŠ KUR NAGA KU₃ GA |HI×BAD| <unk> MUŠ₃@g MUŠ₃@g E 
 <RULING> 
 DIŠ 
 IM BU DA LIMMU₂ |HI×BAD| MA 
 URU...GUD |HI.GIR₃| NI₂ GAL IL₂ RU

Provide the transliteration.

<SURFACE>
lugal-zu dug₄-ga-ni nu-ŋu₁₀ tah-a-ni nu...
lugal-ŋu₁₀...tu-da-ni nam-en-na tum₂...
en unug{ki}ga muš-saŋ-kal ki-en-gi-ra til₃-la...ma₅
durah-maš kur-bad₃-da a₂-nun-ŋal₂
šilam-za₃ maš kur naŋa kug-ga-kam <unk> suh-suh
ab₂ zid...kur šag₄-ge tud-da
en-me-er-kar₂...utu-ke₄ mu-e-ši-in-gi₄-nam
iri{ki}na ir₇-saŋ{mušen}gin₇ ŋeš-bi-da na-na-ra-ab-dal-e
mušen-gin₇ gud₃ us₂-sa-bi-a nam-bi₂-ib₂-hu-luh-e
šakanka-bi ŋal₂-la-gin₇ na-an-sig₉-ge₄-en
iri{ki} gul-gul-la-gin₇ sahar na...
aratta{ki} a₂-dam {d}en-ki-ke₄ nam ba-an-kud
ki bi₂-in-gul-la-gin₇ ki nam-ga-bi₂-ib₂-gul-en
egir-bi {d}inana ba-ši-in-zig₃
gu₃ im-mi-rah₂-aš šeg₁₀ im-mi-in-gi₄
kuš₇ bi₂-in-su-a-gin₇ kuš₇ nam-ga-bi₂-ib₂-su-su
kug-si₂ u₃-tu-da-ba {kuš}<unk> šir u₃-ba-ni-in-ak
kug-me-a sahar-ba zag ba-ni-in-us₂
kug saŋ <unk> še₃ u₃-mu-un-dim₂-dim₂
anše kur-kur-ra-ke₄ bar um-mi-la₂...
ŋa₂-e-še₃-am₃ {d}en-lil₂ banda₃{da} kur-kur-ra-ke₄
en {d}nu-dim₂-mud-e šag₄ kug-ge ba-an-pad₃...
kur me sikil-la-še₃ ha-ma-du₃...
{ŋeš}taškarin-gin₇ hi-li ha-ma-ab...
{d}utu agrun-ta e₃-a-gin₇ si-muš₃ ha-ma-gun₃...
zag-du₈-zag-du₈-bi urin ha-ma-mul...
agrun-agrun-ba šir₃ kug nam-šub du₁₂-a...
...{d}nu-dim₂-mud-ke₄ ŋa₂-ra dug₄-mu...
...ab-be₂-na-bi u₃-mu...
...da...
...
<SURFACE>
...
inim-bi eš₃ e₂-an...
ŋi₆-par₄ {ŋeš}mes gibil-gin₇ gurun...
lugal-ŋu₁₀ en kul-aba₄{ki}ra šu ga-mu-na...
ur₅-gin₇ hu-mu-un-na-ab-e-a...
kiŋ₂-gi₄-a lugal-zu-ur₂ en kul-aba₄{ki}...
u₃-na-a-dug₄ u₃-ne-de₃-tah
ŋa₂-e-me-en en šu sikil tum₂-ma-ar
{ŋeš}rab₃ mah an-na nin an-ki-ke₄
in-nin₉ me šar₂-ra kug {d}inana-ke₄
aratta{ki} kur me sikil-la-še₃ hu-mu-un-de₆-me-en
kur-ra {ŋeš}ig gal-gin₇ igi-zu bi₂-in-tab-me-en
aratta{ki}e unug{ki}še₃ gu₂ a-gin₇ i₃-ŋa₂-ŋa₂
aratta{ki} unug{ki}še₃ gu₂ ŋa₂-ŋa₂ nu-ŋal₂
e-ne-ra dug₄-mu-na-ab
ur₅-gin₇ hu-mu-un-na-ab-e-a-ka
kiŋ₂-gi₄-a en aratta{ki}ke₄ mu-na-ni-ib-gi₄-gi₄
nin gal {d}inana me huš-a <unk> a
hur-saŋ kur šuba₃-ka dur₂ ŋar-ra
barag kur šuba₃-ka še-er-ka-an dug₄-ga
en lugal-ŋu₁₀-u₈ subur-ra-na-še₃
nin e₂-an-na-ka mu-na-ni-in-kur₉-re
en aratta{ki} gu₂ ki bi₂-in-ŋar...kul-aba₄{ki}še₃
ur₅-gin₇ hu-mu-un-na-ab-e-a-ka
en unug{ki}ga muš-saŋ-kal ki-en-gi-ra til₃ saŋ zid₂-gin₇ ma₅-ma₅
durah-maš kur-bad₃-da a₂-nun-ŋal₂
šilam-za₃ maš kur naŋa kug-ga-kam <unk> suh-suh-e
<RULING>
ŋeš₂
im-gid₂-da limmu₂-kam-ma
iri...gud huš ni₂ gal gur₃-ru